SP-BSP गठबंधन RLD को इतनी सीटें देने को तैयार, जयंत चौधरी की यह है डिमांड...  
अखिलेश यादव से मिले जयंत चौधरी
गठबंधन आरएलडी को तीन सीटें देने को तैयार
आरएलडी को चाहिए चार सीटें
मुजफ्फरनगर से अजीत सिंह, बागपत से जयंत चौधरी चुनाव लड़ना चाहते हैं. सपा की पेशकश है कि मथुरा से आरएलडी के टिकट पर समाजवादी पार्टी के किसी नेता को लड़ाया जाए. वहीं, आरएलडी को उम्मीद है कि इस फॉर्मूले पर उसे सपा से एक सीट और मिल जाएगी. आरएलडी उपाध्यक्ष जयंत चौधरी ने कहा कि सीटों का मसला नहीं है. सवाल विश्वास का है. सवाल रिश्तों का है और दोनों बहुत मजबूत है.
 
‘उक़ाबी रूह जब बेदार होती है जवानों में
नज़र आती है उन को अपनी मंज़िल आसमानों में' - अल्लामा इक़बाल pic.twitter.com/MUqhTHPRni
 
बता दें कि पिछले साल हुए कैराना उपचुनाव में आरएलडी और समाजवादी पार्टी बीजेपी के खिलाफ साथ आए थे और उसका नतीजा भी निकला था. अब समाजवादी पार्टी की उम्मीदवार तबस्सुम हसन आरएलडी के निशान पर चुनाव लड़के जीती थीं. अजीत सिंह चाहते हैं कि कुछ उसी तरह चौथी सीट भी पार्टी को मिल जाए. जयंत चौधरी ने कहा कि कैराना में हमने एक दूसरे के साथ तालमेल बनाया. वह सफल तालमेल साबित हुआ है. बहुत लचीलेपन को अपनाया. हमने ये नहीं देखा कि यह हमारा है, वो हमारा है. लड़ाई हमारी है हम मिलकर लड़ेंगे.
वहीं, समाजवादी पार्टी भी पश्चिमी यूपी में गठबंधन में आरएलडी की अहमियत समझ रही है. समाजवादी पार्टी के एमएलसी उदयवीर सिंह ने कहा कि हमें ऐसा भरोसा है कि जिस गठबंधन और जिस सामाजिक समीकरण के तहत हम पुराना चुनाव लड़े थे, उसके अनुसार हमारी मित्रता रहेगी और हमलोग सब साथ रहेंगे और जिस तरह भाजपा को परास्त किया था उसी तरह से देश विरोधी नीतियों के कारण भारतीय जनता पार्टी को हराएंगे. सपा-बसपा गठबंधन में शामिल होने के लिए आरएलडी की बातचीत के नतीजे सकारात्मक लग रहे हैं और शायद गठबंधन भी यह नहीं चाहेगा कि आरएलडी पश्चिमी यूपी में कांग्रेस के साथ जाए. इसलिए लगता है कि नतीजे सकारात्मक ही होंगे.